Číslo spisu: NBS1-000-074-299

Číslo záznamu: 100-000-395-152

Dátum: 26.09.2022

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 20.09.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch v  nadlimitnej zákazke s názvom „**Konsolidácia údajov DWH/BI**“ uverejnenej v Ú. v. EÚ/S 155 dňa 12.08.2022 pod číslom 2022/S 155-442756 a vo Vestníku verejného obstarávania 180/2022 dňa 15. 8. 2022 pod číslom 37325-MSS (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 2:**

Verejný obstarávateľ uvádza v bode 35.1.1 nasledovné: Podľa § 34 ods. 1 písm. a) zákona   
o verejnom obstarávaní – zoznam dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní; ak referencia nebola vyhotovená podľa § 12 zákona o verejnom obstarávaní dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie. Zároveň aj nižšie uvádza :

Podľa § 34 ods. 2 zákona o verejnom obstarávaní – ak je to potrebné na zaistenie primeranej úrovne hospodárskej súťaže, verejný obstarávateľ môže určiť dlhšiu dobu, ako je doba podľa § 34 odseku 1 písm. a) zákona o verejnom obstarávaní.

35.1.1.1 Verejný obstarávateľ požaduje, aby uchádzač v ponuke predložil zoznam:

• realizovaných zákaziek s minimálne jedeným projektom, ktorý sa spustil do produkcie za posledných 5 rokov od vyhlásenia verejného obstarávania a ktorého obsahom bola implementácia celkového technického riešenia pre oblasť Dátového skladu a/alebo BigData (DataLake), t. j. projekt musí mať minimálne všetky tieto parametre:

• zoznam poskytnutých služieb podpory pre jedného zákazníka za posledných 5 rokov   
s kumulatívnou minimálnou hodnotou 400 000 eur bez DPH, pričom predmetom poskytnutých podpôr bola podpora prevádzky informačného systému v oblasti spracovania a integrácie

Žiadame verejného obstarávateľa o zjednotenie požiadavky na počet predchádzajúcich rokov. resp. žiadame o potvrdenie, že je potrebné predložiť zoznam realizovaných zákaziek za posledných 5 rokov.

**Odpoveď:**

Verejný obstarávateľ týmto potvrdzuje, že jeho požiadavka na uchádzača, aby v ponuke predložil zoznam realizovaných zákaziek podľa bodu 35.1.1.1 a 35.1.1.2 súťažných podkladov sa vzťahuje na dobu posledných 5 rokov od vyhlásenia verejného obstarávania.

V bode 35.1.1 je iba uvedený právny rámec podmienok účasti podľa § 34 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Otázka č. 3**

Verejný obstarávateľ požaduje v bode 35. 1.1.3 Uchádzač môže splnenie podmienok účasti podľa bodov 35.1.1.1 a 35.1.1.2 preukázať jednou zmluvou alebo kombináciou viacerých zmlúv na ten istý projekt s dodržaním požadovaných minimálnych parametrov zákazky.

Žiadame verejného obstarávateľa o vysvetlenie, či požiadavka na splnenie podmienok účasti podľa bodov 35.1.1.1 a 35.1.1.2 sa musia týkať 1 projektu t.j napr. 1 projektu u 1 zákazníka?

Alebo je možné preukázať bod 35.1.1.1 jednou zmluvou alebo kombináciou viacerých zmlúv na ten istý projekt s dodržaním minimálnych parametrov zákazky a zároveň

bod 35.1.1.2 preukázať jednou zmluvou alebo kombináciou viacerých zmlúv na ten istý projekt   
s dodržaním minimálnych parametrov zákazky t.j., že dané body budú preukázané každý iným projektom?

**Odpoveď:**

Verejný obstarávateľ si Vám týmto dovoľuje uviesť, že požiadavky podmienok účasti podľa bodov 35.1.1.1 a 35.1.1.2 súťažných podkladov môžu byť preukázané jednou zmluvou alebo kombináciou viacerých zmlúv na ten istý projekt s dodržaním minimálnych parametrov zákazky a zároveň je možné požiadavky podmienok účasti podľa bodov 35.1.1.1 a 35.1.1.2 súťažných podkladov osobitne preukázať jednou zmluvou alebo kombináciou viacerých zmlúv na rôzne projekty s dodržaním minimálnych parametrov zákazky.

**Otázka č. 4**

Verejný obstarávateľ požaduje v opise predmetu zákazky vo väčšej miere technológie Oracle a BI. Bude verejný obstarávateľ akceptovať použitie aj iných ekvivalentných technológií, ktoré spĺňajú požiadavky verejného obstarávateľa na opise predmetu zákazky?

Verejný obstarávateľ vytvára nové dielo a máme zato, že pripustenie ekvivalentných technológií ktoré spĺňajú požiadavky nielen rozšíria hospodársku súťaž, ale zabezpečia aj transparentnosť.

**Odpoveď:**

Verejný obstarávateľ si Vám týmto dovoľuje uviesť, že neumožňuje výber inej kombinácie konkrétnych technologických platforiem na riešenie ďalšej dátovej integrácie, nakoľko predmetom zákazky sú implementačné práce na uvedených platformách a nie výber technológie a jej dodávka. Výber technológie prebehol na základe už vykonaných analýz, schválenej dátovej stratégie a ukončeného Pilotu, pričom zároveň už časť dát je týmto zintegrovaných.

**Otázka č. 5**

Zároveň by sme chceli požiadať verejného obstarávateľa o predĺženie lehoty na predkladanie ponúk minimálne o 14 dní, nakoľko sa jedná o komplexné riešenie systému, je potrebné správne naštudovanie súťažných podkladov pre zabezpečenie kvalitného návrhu ponuky s ohľadom na splnenie všetkých požiadaviek verejného obstarávateľa. Zároveň opis predmetu zákazky je veľmi rozsiahly a podrobný, čo vyžaduje nielen rešpekt voči neceneniu, ale aj potrebné znalosti   
k správnej identifikácii všetkých požiadaviek verejného obstarávateľa.

**Odpoveď:**

Verejný obstarávateľ si dovoľuje uviesť, že k tomuto momentu nebude predlžovať lehotu na predkladanie ponúk, a to najmä a nielen z týchto dôvodov:

- verejný obstarávateľ vzhľadom na komplexnosť a náročnosť predmetu zákazu stanovil lehotu na predkladanie ponúk ako dvojnásobok minimálnej zákonnej lehoty, t.j. 60 dní ku 30 dňom.

- verejný obstarávateľ si taktiež dovoľuje uviesť, že už v rámci Prípravných trhových konzultácií (PTK) k DWH sa hospodárske subjekty mohli oboznámiť s pripravovaným verejným obstarávaním a samotnými predbežnými požiadavkami z ktorých sa následne vytvoril opis predmetu zákazky, odkaz na ukončené PTK k DWH: https://nbs.sk/o-narodnej-banke/verejne-obstaravanie/pripravne-trhove-konzultacie/ptk-dwh/.

Veríme, že stanovená lehota na predkladanie ponúk bude pre Vás nakoniec dostačujúca.

JUDr. Zora Vypušťáková

riaditeľka

odbor hospodárskych služieb